《妙庭观》
宋代·曾治凤

来访双成宅，溪流绕故山。
玉真归帝所，金鼎落人间。
云气生窗户，松声记佩环。
神仙在何处，且得片时閒。

作者简介：泉州晋江人，字君仪。曾用虎弟。宁宗开禧元年进士。历除直焕章阁、知广州兼安抚使。爱惜公帑，不嗜杀戮。治乱不动用兵卒，谕降之。理宗端平二年进直徽猷阁，改知建宁。罢归卒。